C 78/42
3.5.5.
ET
Euroopa Liidu Teataja
18.2.2022
Imiteerivate lõhna- ja maitseainete puhul 1.
Piiritusjookide nimetusi (nii kategooriaid kui ka geograafilisi tähiseid) kasutatakse üksnes: a. asjaomase kategooria või geograafilise tähise nõuetele vastava piiritusjoogi kirjeldamiseks, esitlemiseks või märgistamiseks või b. liitnimetuses, viites, koostisosade loetelus, miksitud piiritusjoogis või segus kooskõlas asjakohaste sätetega. 2.
Erand: piiritusjoogi kategooria seaduslikku nimetust (mitte geograafilise tähise nimetust) on kasutatud selleks, et kindlaks määrata: a. lõhna- ja maitseaine või b. toiduaine, välja arvatud kõnealuse lõhna- ja maitseainega maitsestatud jook, isegi kui need ei vasta viiteid käsitlevatele sätetele, tingimusel et sellistele seaduslikele nimetustele lisatakse sõna „lõhna või maitsega“ või muu samalaadne väljend.
3.5.6.
Viited geograafilistele tähistele Lisaks soovitusele mitte kasutada samaväärseid koostisosi (välja arvatud muude piiritusjookide puhul, kooskõlas viiteid käsitlevate sätetega), peaks mis tahes viide geograafilise tähisega piiritusjoogile vastama ka tingimusele, et maitse on äratuntav ja seostatav peamiselt selle geograafilise tähisega.
Viimati nimetatud nõue muudab kontrollimise eriti tülikaks, kuna autentse whisky või aprikoosidest valmistatud piiritusjoogi sisaldust toitudes, nagu kook, šokolaad või jogurt, on juba üsna raske kontrollida, kuid seda on veelgi raskem analüütiliselt ja organoleptiliselt kontrollida, kui whisky on näiteks Scotch Whisky või aprikoosidest valmistatud piiritusjook „Kecskeméti barackpálinka“.
Kohapealsete kontrollide käigus soovitatakse keskenduda tootmisruumides leiduvate dokumentide kontrollimisele: toiduainete (nt kook, šokolaad jne) (eespool esitatud näidetes) tootjalt võib nõuda geograafilise tähisega piiritusjookide tarnija tuvastamist ning kviitungite ja dokumentide esitamist.
Tarnijaga võib olla sõlmitud ka erikokkulepe toote ehtsuse kohta.
Selliste dokumentide olemasolu võib aidata tõendada nende ehtsust.
Tarnija dokumentide puudumine ei pruugi siiski viidata pettusele, vaid võib olla aluseks täiendavate järelepärimiste tegemiseks.
Kui dokumendi jälgitavus ei anna piisavaid tagatisi ja on veel kahtlusi, võib kasutada analüütilisi teste.
Olenevalt juhtumist võib olla asjakohane kasutada isotoopmassispektroskoopia analüüsi ja kasutada võrdlusalusena isotoopandmebaase.
#40 – näited:
Põllumajanduse ja maaelu arengu peadirektoraadi poolt 2018. aastal korraldatud kontrolliseminaril tutvustati näidet selle kohta, kuidas saaks kontrollida, kas viina on toodetud Poolas või Rootsis, kasutades kasutatud vee isotoopväärtusi, sest need on põhja pool erinevad.
Toote „Kecskeméti barackpálinka“ puhul kasutatakse aprikoose, mis võivad tekitada konkreetse mustri, mida on võimalik isotoopanalüüsi tegemisel jälgida.
Loomulikult võivad sellised analüüsid tunduda keerulised, kuid see on vaid üks võimalik meetod toote identifitsee­ rimiseks ega ole süstemaatiline nõue.
Parima kasutatava vahendi kindlakstegemine on pädeva asutuse ülesanne.